CELEX: C2007/140/17
Language: fi
Date: 2007-06-23 00:00:00
Title: Asia C-162/07: Ennakkoratkaisupyyntö, jonka Corte suprema di cassazione (Italia) on esittänyt 26.3.2007 — Ampliscientifica Srl ja Amplifin SpA v. Ministero dell'Economia e delle Finanze ja Agenzia delle Entrate

23.6.2007   
            
            
               FI
            
            
               Euroopan unionin virallinen lehti
            
            
               C 140/10
            
         Ennakkoratkaisupyyntö, jonka Corte suprema di cassazione (Italia) on esittänyt 26.3.2007 — Ampliscientifica Srl ja Amplifin SpA v. Ministero dell'Economia e delle Finanze ja Agenzia delle Entrate
   (Asia C-162/07)
   (2007/C 140/17)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte suprema di cassazione
   Pääasian asianosaiset
   
      Kantajat: Ampliscientifica Srl ja Amplifin SpA
   
      Vastaajat: Ministero dell'Economia e delle Finanze ja Agenzia delle Entrate
   Ennakkoratkaisukysymykset
   
               1)
            
            
               Onko neuvoston direktiivin 77/388/ETY (1) 4 artiklan 4 kohdan toista kohtaa tulkittava siten, että se ei ole riittävän täsmällinen ja että siinä annetaan näin jäsenvaltioille mahdollisuus soveltaa siinä vahvistettua sääntelyä eri oikeussubjektien välisissä taloudellisia, rahoituksellisia ja oikeudellisia suhteita käsittävissä erityistapauksissa, vai onko sitä tulkittava niin, että säännös on riittävän täsmällinen ja velvoittaa jäsenvaltion, joka on päättänyt ottaa käyttöön siinä tarkoitetun sääntelyn, säätämään sen soveltamisesta kaikissa tapauksissa, joissa on kyse tässä säännöksessä mainituista sidossuhteista?
            
         
               2)
            
            
               Edelliseen kysymykseen annettavasta vastauksesta riippumatta, onko sellaisen ajallisen rajoituksen asettaminen, joka edellyttää tällaisen sidoksen olemassaolon kestäneen tietyn ajanjakson, jotta sääntelyä voitaisiin soveltaa, ilman että asianomaiset oikeussubjektit saisivat esittää näytön hyväksyttävistä taloudellisista syistä kyseisen sidossuhteen perustamiselle, suhteeton keino direktiivillä tavoiteltuihin päämääriin ja väärinkäytösten kiellon periaatteen noudattamisvaatimukseen nähden, ja onko tätä sääntelyä pidettävä lisäksi arvonlisäveron neutraalisuuden periaatteen vastaisena?
            
         
      (1)  EYVL L 145, s. 1.